cyanic-selkie/wikianc huggingface dataset:
Johan Ludvig Heiberg
Johan Ludvig Heiberg var ein dansk dramatikar og mektig kritikar frå København. Han var 1849-56 sjef for Det kongelige Teater i København.
Heiberg var frå 1822 til -25 lektor i dansk ved universitetet i Kiel. Han vart der kjend med filosofien til Georg Wilhelm Friedrich Hegel, noko som vart skiljesetjande for synet hans på kunst og kultur. Etter han kom tilbake til København, fekk Heiberg åra 1825-27 oppført fire vaudevillar, med stor suksess. Seinare kom fleire romantiske stykke, særleg kjend vart Elverhøj frå 1828.
Frå 1827 gav Heiberg ut det estetiske tidsskriftet 'Københavns flyvende Post', eit skrift som øvde stor makt over samtidig dansk litteratur og kultur. Han kritiserte og arbeidde iherdig mot liberale idear og uttrykk, noko som mellom anna førte til at han på 1850-talet forkasta nokre av Henrik Ibsen og Bjørnstjerne Bjørnson sine stykke. Heiberg sitt mest personlege verk er Nye Digte frå 1840, eit arbeid som innheld både filosofiske dikt, ein romansyklus og ei komedie.
I 1831 gifta Heiberg seg med skodespelaren Johanne Luise Pätges, og frå 1849 var han i sju år sjef for Det kongelige Teater.
Symfoni nr. 1 av Mozart
'Symfoni Nr. 1 i Ess-dur', KV. 16, vart skriven i 1764 av Wolfgang Amadeus Mozart då han berre var åtte år gammal. På denne tida var han alt kjend i Europa som eit vedunderbarn, men hadde komponert lite musikk.
Bakgrunn
Stykket vart skriven under danningsreisa til Mozart-familien i Europa i London, då dei møtte flytte til Chelsea sommaren 1764 etter at faren Leopold vart sjuk. Huset ved 180 Ebury Street, som i dag ligg i Westminster, der symfonien vart skriven, er markert med ein plakett. Symfonien vart første gong framført den 21. februar 1765. Verket syner påverknad frå fleire komponistar, mellom anna faren og sønene til Johann Sebastian Bach, særleg Johann Christian Bach, som var ein tidleg viktig symfonikomponist som Mozart hadde møtt i London.
Det signerte partituret er i dag bevart i Biblioteka Jagiellońska i Kraków.
Struktur
Symfonien er skriven for eit orkester av to oboar, to horn og strykarar (vanlegvis første og andre fiolin, bratsjar, celloar og kontrabassar). Han er bygd opp av tre satsar, ein rask, ein langsam og ein rask att.
Kópavogur
Kópavogur (islandsk for «selungevika») er den nest største byen på Island, med eit folketal på 30 779 innbyggarar i 2008. Byen ligg sør for Reykjavík, i regionen Höfuðborgarsvæðið. Det offisielle namnet på kommunen er Kópavogsbær. Høgaste bygninga i Island er Smáratorg-tårnet som ligger i Smárahverfi bustadområde i Kópavogur. Her ligg også det største kjøpesenteret i Island, Smáralind. Byen består av bustadområde, men har mykje av kommersiell og industriell verksemd i tillegg. Namnet tyder selunge. Seglet til byen viser ein profil av kyrkja Kópavogskirkja med ein selunge på undersida. Byens eigne sportsklubbar er Gerpla, Breiðablik UBK og HK. Ordførar i Kópavogur er Guðrún Pálsdóttir. Kópavogur er vennskapsby med Trondheim.
Ramot i Golanhøgdene
Ramot (hebraisk רָמוֹת, tyder «høgder») er ein moshav og israelsk busetjing nær austbreidda av Genesaretsjøen vest i Golanhøgdene. Han er ein del av Golan regionale kommune. Namnet «Ramot» kjem av plasseringa på to åsar. Det internasjonale samfunnet reknar israelske busetjingar i Golanhøgdene som ulovlege etter folkeretten, men dei israelske styresmaktene motset seg dette.
I 1993 budde det 360 innbyggjarar i Ramot fordelt på 71 familiar. Av desse var 180 barn.
Busetjinga ligg kring 2 km aust for Genesaretsjøen og 7 km nord for Ein Gev.
Historie
Moshaven vart grunnlagd i 1969. Nybyggjarane budde opphavleg i husa i den fråflytta landsbyen Skopye, og flytta etter to år til ein mellombels stad, før dei i 1973 slo seg ned på den noverande plasseringa til Ramot.
Økonomi
Økonomien til samfunnet er basert på dyrking av bananer, mangoar, palmer, guava og avokado, blomar og kyllingavl og meieridrift.
Turisme
Ramot er ein populær feriestad og her finst fleire hotell. .
Terra Nova Islands
Terra Nova Islands er ei nokre småøyar som ligg utanfor Oates Coast i Aust-Antarktis, kring 14 nautiske mil (26 km) nord for Williamson Head i Somovhavet. Dei vart observert frå «Magga Dan» den 8. mars 1961, under ANARE (Australian National Antarctic Research Expeditions) leia av Phillip Law. Dei vart namngjevne av Australian Antarctic Names and Medals Committee (ANCA) etter ekspedisjonsskipet til Terra Nova-ekspedisjonen, 1910–13, «Terra Nova», som opererte i dette området
Parpar
Parpar er ei bibelsk elv i Syria. Ho er den mindre viktige av to elvar i Damaskus som er nemnd i Kongebøkene (2. Kong 5:12), og er i dag generelt identifisert som A`waj, men om referansen til Damaskus er avgrensa til byen, som i den arabiske versjonen av Det gamle testamentet så er Parpar den moderne Taura. I dei tidlege Baedeker-guidane vart ho identifisert som Al-Sabirani, ei sideelv til A`waj. Elva renn frå vest til aust, og flyt frå Hermon sør for Damaskus, og som Abana flyt ho over sletta ved Damaskus, som på grunn av desse slettene er grøn og frodig. Elva flyt ut i myrområda, eller Marjvatna, på grensa til den store arabiske ørkenen.
Terra Nova Islands
Terra Nova Canyon er ei undersjøisk grop kalla opp etter øyane ho ligg nær.
Parpar
Kjelder
''
Ka`lul
Ka`lul er ein landsby i Jizan-regionen, sørvest i Saudi-Arabia.
Fiskeolje
Fiskeolje er tilrådd å ha i kosthaldet ettersom det inneheld omega-3 fettsyre, eicosapentaenosyre (EPA) og docosaheksaenosyre (DHA).
Tokarev Island
Tokarev Island er nokre småøyar i Haswell Islands, som ligg 200 meter vest for Gorev Island. Dei vart oppdaga og først kartlagde av Den australasiatiske antarktisekspedisjonen (1911–14) under Douglas Mawson. Dei vart fotograferte Den sovjetiske antarktisekspedisjonen (1956) og kalla opp etter Aleksej K. Tokarev (1915–57), som var biolog på ekspedisjonen og døydde på veg attende frå Antarktis.
Zimzelenbreen
Zimzelenbreen (bulgarsk ледник Зимзелен, ‘Lednik Zimzelen’) er ein 3,7 km lang og 2,5 km brei isbre på Pefaur Peninsula på Danco Coast på vestsida av Den antarktiske halvøya, som ligg aust for Krapetsbreen og vest for Blériotbreen. Han flyt nordover og inn i den austlege armen av Salvesen Cove.
Zavitinsk
Zavitinsk (russisk Завити́нск) er ein by i Amur oblast i Russland med om lag 13 000 innbyggjarar. Han ligg 140 km aust for Blagovesjtsjensk.
NM i skiskyting 2007
Noregsmeisterskapen i skiskyting 2007, den 49. i rekka, vart avvikla i Folldal i Hedmark tida 28. mars til 1. april 2007.
Zavitinsk
Han vart grunnlagd i 1906 og fekk bystatus i 1954.
Zavitinsk flybase ligg 9 km nordaust for byen.
NM i skiskyting 2007
12,5 km jaktstart
<br style="clear:both;" />
20 km
<br style="clear:both;" />
4 x 7,5 km stafett
<br style="clear:both;" />
Arbela
Arbela kan syne til:
NM i skiskyting 2007
10 km jaktstart
<br style="clear:both;" />
15 km
<br style="clear:both;" />
3 x 6 km stafett
<br style="clear:both;" />
Møbelet kateter
Kateter (frå gresk καθέδρα kathédra, 'sete', biskopens 'trone') er eit bord for læraren i tradisjonelt utforma klasserom. Det kan vera forma som eit skrivebord eller ein disk med plass til undervisingsutstyr.
Pretty Ballerina
«Pretty Ballerina» er ein song skriven av Michael Brown (fødd Michael Lookofsky) og gjeven ut på singel av bandet hans The Left Banke i desember 1966. Songen nådde 15. plassen på Billboard Hot 100-lista og fjerdeplassen på den kanadiske RPM-lista. Den originale Left Banke-versjonen vart sungen av Steve Martin Caro og har blitt nytta i filmar som Apocalypse Now, Off Limits og Things Behind the Sun. Songen er blitt spelt av artistar som Alice Cooper, John Mellencamp, Jason Falkner, Peter Kingsbery, Eels, den argentinske rockestjerna Charly García, Alan Merrill, The Bluetones og The Dickies.
«Pretty Ballerina» var ein av dei første popsongane som brukte lydisk skala i melodien, før The Beatles sin indiskinspirerte «Blue Jay Way» og Donovan sin «Peregrine». Songen har ein obosolo og vert framført i lag med ein strykekvartett.
«Pretty Ballerina» er ein av fleire songar Brown skreiv om Renée Fladen, kjærasten til Left Banke-gitaristen Tom Finn. Andre songar skrivne om ho er den største hitten til bandet, «Walk Away Renée» og «She May Call You Up Tonight».
L'essenziale
«L'essenziale» (italiensk for Den viktige) er det italienske bidraget i Eurovision Song Contest 2013 i Malmö i Sverige, framført på italiensk av Marco Mengoni. Songen er skriven av Marco Mengoni, Roberto Casalino og Francesco De Benedettis.
Eurovision Song Contest 2013
«L'essenziale» vart fyrst framført av Marco Mengoni 12. februar 2013 under 63° Festival della Canzone Italiana di Sanremo 2013. I finalen 16. februar 2013 vann songen med 36 prosent av røystane i den siste delen av tevlinga, og det vart samstundes annonsert at Mengoni ville representere Italia i Eurovision Song Contest 2013. 18. mars 2013 vart det annonsert at «L'essenziale» vil vere det italienske bidraget. Sist gong Italia sendte vinnarsongen i Festival della Canzone Italiana di Sanremo til Eurovision Song Contest var i 1997. Sidan Frankrike, Italia, Storbritannia, Spania, Tyskland, kalla dei fem store, og vertslandet Sverige var direktekvalifiserte til finalen slapp Italia å kvalifisere seg i éin av dei to semifinalane. Italia fekk delta i finalen 18. mai 2013 i Malmö Arena.
No Jacket Required
No Jacket Required er det tredje soloalbumet til den engelske musikaren Phil Collins. Det kom ut 25. januar 1985. Albumet er kalla opp etter ei hending i The Pump Room i Chicago, der Collins vart nekta adgang på grunn av kleda sine. Med på No Jacket Required er fleire gjestevokalistar som Helen Terry, Peter Gabriel og Sting. Somme av songane, som «Don't Lose My Number» og «Sussudio», var baserte på improvisasjon. Andre songar, som «Long Long Way to Go», hadde ei politisk melding. «One More Night», «Sussudio», «Don't Lose My Number» og «Take Me Home» vart gjevne ut som singlar og det vart laga musikkvideo til alle. Alle fire singlane gjekk inn på Topp 10 på singellista Billboard Hot 100 og både «Sussudio» og «One More Night» gjekk heilt til topps. Dei tre singlane som vart gjevne ut i Storbritannia nådde alle Topp 20 på singellista.
Albumet fekk stort sett gode meldingar og fekk ein Grammy Award for årets album i 1985. Stephen Holden frå The New York Times sa at Collins «på stille vis revolusjonerte og utvida rolla til trommene i popmusikken». Rolling Stone-journalist David Fricke sa «Som med platene frå '81 og '82, Face Value og Hello, I Must Be Going!, er ikkje No Jacket Required eit album som ligg å ventar på å bli likt». No Jacket Required vart det mestseljande albumet til Collins og gjekk til topps på salslistene i fleire land, mellom anna USA (der det låg på toppen i sju veker), Storbritannia og Canada. Albumet selde til diamantplate i USA og selde over to millionar eksemplar i Storbritannia med 6× platina. Verda over har det seld over 20 millionar eksemplar.
Etter at albumet kom ut la Collins ut på ein suksessrik verdsturné. Mot slutten av turneen fekk Collins mykje ros for framføringa si både i London og Philadelphia under Live Aid den 13. juli 1985. Under turneen spelte Collins inn ein song med Marilyn Martin for filmen White Nights, kalla «Separate Lives», som gjekk til topps i USA. Remiksar av seks av songane på albumet vart sidan gjeve ut på samlinga 12"ers.
Ved Grammy Award i 1985 var Collins nominert til fem prisar. Han vann prisen får årets album og beste mannlege vokalist. I tillegg delte Collins årets produsent med Hugh Padgham.
Fylkesveg 73 i Møre og Romsdal
Fylkesveg 73 i Møre og Romsdal går mellom Aure og Løset i Sykkylven kommune. Vegen er 14,7 km lang.
Lauryn Williams
Lauryn Williams er ein USA-amerikansk tidlegare friidrettsutøvar og bobkøyrar. Ho vart på friidrettsbana verdsmeister på 100 meter i 2005. Elles vann ho to individuelle sølvmedaljar på same distansen og tre gullmedaljar i 4 x 100 meter stafett i tida 2004-12, eitt gull og eitt sølv kom i olympiske sommarleikar. I 2014 vann ho sølvmedalje i toarbob i olympiske vinterleikar. Williams er ein av einast ti personar som har vunne medalje både i sommar- og vinter-OL.
Friidrett
Williams tok sølvmedaljen på 100 meter i OL 2004 i Athen, tre hundredels sekund unna gullmedaljen og eit hundredels sekund framom bronsen. Året etter vann Williams gull på same distansen då VM 2005 fann stad i Helsinki, 0,02 sekund framom Veronica Campbell frå Jamaica. I same meisterskapen sprang Williams USA inn til siger i 4 x 100 m stafett. To år seinare vart Williams sølvmedaljør under VM 2007 i Osaka på tida 11,01, same tid som gullmedaljevinnar Veronica Campbell. Saman med tre nye lagveninner syrgde ho elles for at USA forsvarte VM-tittelen på den korte stafetten. Williams vart under London-OL 2012 tildelt OL-gull i 4 x 100 m stafett for sin innsats i kvalifiseringa, men deltok ikkje på laget som sette verdsrekord i finalen.
Bobslede
Saman med Elana Meyers tok Williams sølvmedaljen i toarbob for kvinner under dei olympiske vinterleikane i Sotsji i februar 2014. Med tida 3.50,71 enda dei 0,10 sekund bakom gullvinnarane frå Canada.
Tsentralnyj
Tsentralnyj (russisk Центральный) er ein lukka by i Nizjegorod oblast i Russland. Byen hadde omlag 3000 innbyggarar i 2010.
Sha'al
Sha'al (hebraisk שַׁעַל) er ei israelsk busetjing og ein moshav nord i Golanhøgdene. Busetjinga vart grunnlagd i 1980 og er ein del av Golan regionale kommune. Det internasjonale samfunnet reknar israelske busetjingar i Golanhøgdene som ulovlege etter folkeretten, men dei israelske styresmaktene motset seg dette.
Kfar Vitkin
Kfar Vitkin (hebraisk skrift כְּפַר וִיתְקִין, tyder 'Vitkinlandsbyen') er ein moshav sentralt i Israel. Han ligg nær Netanya og høyrer til Heferdalen regionale kommune og var den første jødiske busetnaden i dalen. I 2007 var folketalet 1 700.
Samfunnet vart grunnlagd i 1930 av ei gruppe på 20 menneske, og heldt i starten til i eit gammalt steinhus. Moshaven vart flytta til den endelege plasseringa i 1933, då grunnleggjarane flytta inn i nye bygningar, og vart kalla opp etter Yosef Vitkin, ein lærar og leiar i Arbeidarrørsla. Det første huset vart kalla «Beit HaRishonim» (Huset til dei første). Moshaven dekkjer 150 private gardar.
Bergen Byarkiv
Bergen Byarkiv er eit kommunalt arkiv for Bergen kommune, skipa i 1979 etter framlegg frå ein arkivkomité som vart sett ned i 1975. Det vart tilsett ein byarkivar, og institusjonen fekk mellombels lokale i Allehelgensgate 5 i påvente av at permanente lokale skulle stå ferdig etter om lag 10 år. Ny permanente lokale vart teke i bruk 7. juni 2004 i det som tidlegare hadde vore Hansas gamle bryggeri i Kalfarveien 82 på Kalfaret. Byarkivet er no organisert i fem underavdelingar under administrasjonen, som er byarkivaren og to konsulentar. Til saman har byarkivet om lag 90 tilsette.
Grunnstammen i byarkivet er det såkalla Stadsportarkivet som vart overført frå Statsarkivet i Bergen i 1982. Stadportarkivet inneheld somme sentrale arkivseriar frå 1700- og 1800-talet.
Bergen Byarkiv har fire hovudoppgåver:
Bergen Byarkiv står for Internettpubliseringa av Bergen byleksikon.
Helena Takalo
Medaljar og besteplasseringar i internasjonale meisterskap
Takalo vart tildelt Holmenkollmedaljen i 1977.
Ulvsvåg
Ulvsvåg er ein busetnad i Hamarøy kommune i Nordland, ved E 6, ved Stordjupet, ein arm av Vestfjorden. Herfrå går Fv81 vestover til kommunesenteret Oppeid og Skutvik.
Dei fleste innbyggjarane bur i Nausthågen, og sentrum, med butikk, gjestgivariet, verkstad og bensinstasjon, blir populært kalla Krysset. Barneskulen i området er Ulvsvåg skole.
Første ledd i namnet på staden kjem av mannsnamnet Ulv.
Tor-Marius Gromstad
Tor Marius Gromstad var ein norsk fotballspelar for Stabæk frå Arendal.
Biografi
Gromstad kom til Stabæk frå FK Arendal i 2007, der han spelte midtbane og overtok draktnummer 16 etter Christian Holter. Han spelte på laget då Stabæk vart seriemeistrar i 2008, og har blitt i klubben sidan.
Gromstad vart meld sakna den 13. mai. Han vart sist sett i live i bustaden til broren ved Bislett Stadion. Det vart igangsett store leiteaksjonar i heile Oslo med hjelp frå frivillige, drosjesjåførar, ungdommar frå Arendal og overvakningskamera. Til sist vart han funnen død av arbeidarar på ein byggjeplass i Oslo Sentrum. Dødsårsaka var ei fallulukke, og politiet mistenkte ikkje noko kriminelt bak dødsfallet.
Tyulen'i Islands
Tyuleni Islands er ei gruppe på tre særs små øyar i sørlege delen av Haswell Islands, kring 1 nautisk mil (1,9 km) utanfor fastlandet og 1,2 nautiske mil (2,2 km) vest for Mabus Point. Øyane ligg frå aust til vest og like vest for Stroiteley Islands. Dei vart kartlagde av G.D. Blodgett (1955) frå flyfoto teken under U.S. Navy Operasjon Highjump (1946–47). Dei vart fotograferte på ny av Den sovjetiske antarktisekspedisjonen (1956) og kalla Ostrova Tyulen'i (Seløyane).
Kjelder
Tyulen&
Verblyud Island
Verblyud Island er ei isdekt øy som stig 200 meter opp over den kringliggande isbremmen, heilt aust i Lazarevisen langs kysten av Dronning Maud Land. Ho vart først kartlagd av Den sovjetiske antarktisekspedisjonen (SovAE) i 1961 og kalla Kupol Verblyud (Kamelkuppelen).
Kjelder
''
Nord-Khorasan
Nord-Khorasan (persisk استان خراسان شمالی, Ostān-e Khorāsān-e Shomālī) er ein av 31 provinsar i Iran, og ligg nordaust i landet. Bojnord er provinshovudstaden. I 2014 vart provinsen plassert i Region 5.
Andre fylke og byar i provinsen er Shirvan, Esfarayen, Maneh og Samalqan, Raz og Jargalan, Jajarm, Faroj og Garmeh.
Bergen byleksikon
Bergen byleksikon er eit lokalhistorisk alfabetisk ordna oppslagsverk om Bergen si fortid og notid, utgjeve i eitt band fyrste gongen i 1994 på Kunnskapsforlaget, med Gunnar Hagen Hartvedt (1918-2002) som forfattar. Ei ny og delvis revidert utgåve kom i 1999, og i 2009 gav Kunnskapsforlaget ut ei ny, oppdatert og utvida utgåve med Norvall Skreien som forfattar. Etter dette kjem ikkje Bergen byleksikon til å verte trykt opp att.
Internettutgåva av Bergen byleksikon
Bergen Byarkiv har kjøpt tekstdatabasen til 2009-utgåva av Bergen byleksikon, og har publisert leksikonet som ei digitalisert utgåve på Internett. Til å byrje med har Internettversjonen det same innhaldet som 2009-utgåva, men talet på illustrasjonar er mykje lågare og det finst inga kart som syner kvar ein omtalt bygning eller gate ligg. Men meininga er at Bergen byleksikon skal utviklast og på sikt verte revidert og utbygd både med betre brukargrensesnitt, innhald, illustrasjonar og kart. Rettane til å nytte Norvall Skreien sine fotografi er kjøpt inn, og dei vert supplert med fotografi og andre arkivdokument frå byarkivets eigne samlingar.
Fylkesveg 73 (fleirtyding)
Fylkesveg 73 finst i fleire fylke i Noreg:
Eunice Barber
Eunice Barber er ein sierraleonsk-fransk tidlegare friidrettsutøvar, fødd og oppvaksen i Freetown i Sierra Leone. Ho representere Sierra Leone til 1998, sidan 1999 Frankrike. Barber vart verdsmeister i sjukamp i 1999 og i lengdehopp i 2003.
I Cannot Believe It's True
«I Cannot Believe It's True» er ein song av Phil Collins frå det andre soloalbumet hans Hello, I Must Be Going!. Songen var den sjette singelen som kom ut frå albumet og kom berre ut i USA.
Eunice Barber
Aktiv
Då VM i friidrett 2003 fann stad i Paris, var ho sjanselaus mot svenske Carolina Klüft i sjukampen. Klüft plukka 7 001 poeng, 246 fleire enn sølvvinnar Barber. Derimot lukkast Barber å vinne gullmedaljen i lengdehopp då ho smelte til med 6,99 meter i siste omgangen. Også i VM 2005 måtte Barber sjå seg slått av Klüft i sjukamp, men differansen var skrumpa til 63 poeng. I lengdetevlinga enda Barber på bronseplassen.
Verdscupen i skiskyting 2001
Verdscupen i skiskyting 2001 tok til 30. november 2000 og vart avslutta 18. mars 2001. Turneringa omfatta 25 individuelle tevlingar for begge kjønn. Renna fann stad i Antholz i Italia, Oberhof og Ruhpolding i Tyskland, Pokljuka i Slovenia, Salt Lake City og Lake Placid i USA, Oslo i Noreg.
Dei mannlege utøvarane tevla i fire 20 km normalprogram, ti stk 10-kilometer sprint, sju jaktstartar à 12,5 km og fire 15 km fellesstart. I tillegg vart det arrangert fem stafettar over 4 x 7,5 km. Fjorårsvinnar Raphaël Poirée forsvarte topplasseringa i verdscupen, sterkt pressa av norske Ole Einar Bjørndalen. Frode Andresen, også Noreg, kneip tredjeplassen.
Dei kvinnelege utøvarane tevla i fire 15 km normalprogram, ti stk 7,5 km sprint, sju jaktstartar à 10 km og fire 12,5 km fellesstart. I tillegg vart det arrangert sju stafettar over 4 x 7,5 km. Magdalena Forsberg frå Sverige vann heile 14 renn og sigra for femte sesong i rad. Liv Grete Skjelbreid frå Noreg, og Olena Zubrilova frå Ukraina, kom på dei neste plassane i turneringa.
Arbil
Erbil (sorani ھەولێر Hawler; arabisk أربيل Arbīl), òg skrive Arbil eller Irbil (gammalsyrisk ܐܪܒܝܠ Arbyl) er hovudstaden i Irakisk Kurdistan i Irak. Han ligg kring 350 km nord for Bagdad. Guvernementet har eit folketal på kring 1,6 millionar innbyggjarar (2011).
Ein kan datere busetnader i Erbil attende til kanskje år 5000 fvt. og det er ein av dei eldste kontinuerleg busette områda i verda. I hjartet av byen ligg Arbil citadell frå antikken. Byen vart først nemnt i historiske kjelder i Ur III-dynastiet i Sumer, då kong Shulgi nemnde byen Urbilum, som er det assyriske oldtidsnamnet på Arbil.
Det arkeologiske museet i Erbil husar ei stor samling med før-islamske objekt (særskild sumerisk og assyrisk) og er sentrum for arkeologiske prosjekt i området. Byen vart utnemnt til arabisk turisthovudstad i 2014 av Det arabiske turistrådet. I juli 2014 vart Erbil citadel registrert som verdsarvstad av UNESCO.
Byen er etnisk mangfaldig med kurdarar, assyrarar, arabarar, armenarar, tyrkarar, jesidiar, shabakiar og mandearar. Han er like religiøst mangfaldig med truande innan sunniislam, sufisme, sjiaislam, kristendom (hovudsakleg assyrarar og armenarar), jesidismen, jarsanisme, shabakisme og mandeisme.
Klima
Klimaet i Erbil er varmt middelhavsklima (Csa) i følgje Köppen si klimaklassifisering, med ekstremt varme somrar og kjølege, våte vintrar. Januar er den våtaste månaden.
Yassa
Yassa er ein krydra vestafrikansk matrett laga med lauk og anten marinert fjørfe, marinert fisk eller marinert lam. Retten stammar frå Senegal, og er blitt utbreidd i heile Vest-Afrika. Kylling-yassa (yassa au poulet), laga med lauk, sitron eller sennep, er ein spesiailtet frå Casamance-regionen i Sør-Senegal. Elles kan ein bruka lam og fisk til retten. Han er rekna som ei form for ñaari cin, 'to gryter', der gryteretten og risen ein serverer han til blir laga kvar for seg.
Gulbrandsen
Gulbransen, Guldbrandsen og Gulbrandsen er etternamn danna som patronym av namn som Gulbrand. Gulbrandsen er den mest utbreidde forma i Noreg.
Wadi al-Kheder
Wadi al-Kheder er ei sideelv til Balikh i Syria.
Yohan Cabaye
Yohan Cabaye er ein fransk fotballspelar frå Tourcoing som sidan sommaren 2015 spelar på London-klubben Crystal Palace. Midtbanespelaren Cabaye har sidan 2010 delteke i 44 landskampar på det franske landslaget. Han var med både i fotball-EM 2012 og 2016, samt i VM i fotball 2014.
Cabaye spelte på franske Lille OSC frå 2004 til 2011. Her var han i sin siste sesong med laget med på å vinne både seriemeisterskapen og den nasjonale cupmeisterskapen. Deretter spelte han i tre år på Newcastle United i den engelske toppligaen. Sesongen 2014/15 spelte han på Paris Saint-Germain, og opplved for andre å verte franks serie- og cupmeister i ein og same sesong. I juli 2015 vart han overført til Crystal Palace, ein klubb som i mai 2016 tapte finalen i FA-cupen mot Manchester United, med Cabaye i ei sentral midtbanerolle.
Valdes-halvøya
Valdes-halvøya (spansk Península Valdés) er ei halvøy i Atlanterhavet utanfor Argentina Ho er rundt 3625 km² stor. Halvøya vart sett på verdsarvlista til UNESCO i 1999.
Verdscupen i alpine greiner 2019/Menn
Verdscupen i alpine greiner for menn i 2019-sesongen tok til 28. oktober 2018 i Sölden i Austerrike og vart avslutta 17. mars 2019 i Soldeu i Andorra. Turneringa omfatta 38 individuelle tevlingar og ei tevling for lag. Tevlingane fordelte seg på 10 slalåmrenn, 8 storslalåmrenn, 7 super-g-renn, 8 utforrenn og 2 superkombinasjonstevlingar og 3 parallellrenn. Ei lagtevling for menn/kvinner fann også stad.
Marcel Hirscher frå Austerrike sigra i FIS-turneringa for åttande året i rad. På andreplass kom Alexis Pinturault frå Frankrike, norske Henrik Kristoffersen vart nummer 3.
Musikkverk av Wolfgang Amadeus Mozart
Wolfgang Amadeus Mozart var produktiv og skreiv i mange sjangrar. Dei mest kjende verka hans er skriven innan opera, pianokonsertar og sonatar, symfoni, og strykekvartettar og strykekvintettar. Mozart skreiv òg mange soloverk for piano, andre former for kammermusikk, messer og anna kyrkjemusikk, fleire dansar, divertimenti, og andre former for lett underhaldning.
Symfoniar
Mozart skreiv symfoniar i ein periode på 24 år, frå 1764 til 1788. I følgje nyare forsking skreiv ikkje berre Mozart dei 41 symfoniane ein ofte ser i tradisjonelle katalogutgåver, men opp mot 68 komplette verk. Den originale nummereringa har fått stått uendra, slik at den siste kjende symfonien hans likevel heiter «Nr. 41». Somme av symfoniane (K. 297, 385, 550) vart endra av komponisten etter dei første versjonane.
Barnesymfoniar (1764–1771)
Det er fleire nummererte symfoniar frå den tidlege barndomen til Mozart.
Det er òg fleire unummererte symfoniar frå denne perioden.
Symfoniar frå Salzburg-tida (1771–1781)
Desse symfoniane vert stundom underkatagoriserte som «Tidleg» (1771–1773) og «Sein» (1773–1775), og stundom som «Germanske» (med menuett) eller «Italienske» (utan menuett). Ingen av desse vart publiserte medan Mozart levde.
Sjølv om dei ikkje vert rekna som «symfoniar» vert dei tre Divertimenti K. 136–138, i 3-satsa italienske overturestil stundom rekna med blant Salzburg-symfoniane.
Seinare symfoniar (1781–1791)
Dei tre siste symfoniane vart skriven i løpet av tre månader i 1788. Det er truleg at han håpte å få publiserte desse tre verka i lag som ein enkel single opus, men dei vart ikkje publiserte før etter han døydde. Ein eller to av dei kan ha vorte framført i Leipzig i 1789.
Pianokonsertar
Mozart sine solokonsertar for piano og orkester er nummerert frå 1 til 27. Dei første fire nummererte konsertane er tidlege verk. Satsane i desse konsertane er arrangement av klaversonater av forskjellige samtidige komponistar (Raupach, Honauer, Schobert, Eckart, C. P. E. Bach). Solokonsertane 7 og 10 er komposisjonar for tre og to piano. Dei 21 andre er originale komposisjonar for piano og orkester. Av desse vart femten skriven i åra 1782 til 1786, medan han dei siste fem åra berre skreiv to pianokonsertar.
Fiolinkonsertar
Dei fem fiolinkonsertane til Mozart var skrivne i Salzburg kring 1775. Dei er kjend for dei vakre melodiane og kunstferdige bruken av uttrykksfylle og tekniske karakteristikkar for instrumentet, men Mozart gjekk truleg aldri gjennom alle mogelegeheitane ein har på fiolinen som andre gjorde (t.d. Beethoven og Brahms) etter han.
I tillegg finst det to verk som er tvilsamt tilskriven Mozart.
Hornkonsertar
Dei fire hornkonsertane til Mozart er av dei mest spelte hornkonsertane som finst. Dei vart skriven for den gode venen til Mozart, Joseph Leutgeb. Konsertane (særleg den fjerde) vart skriven for at soloisten verkeleg skulle få slå seg laus på instrumentet og syne kor flink han var.
Hornkonsertane er kjenneteikna av ein elegant og humoristisk dialog mellom soloisten og orkesteret.
Pianomusikk
Dei tidlegare komposisjonane til Mozart var pianosonatar og andre pianostykke, sidan det var på dette instrumentet han fekk den første musikalske opplæringa si. Nesten alt han skreiv for piano var meint for han sjølv (eller systera som òg var flink på piano). Døme på dei tidlegaste verka hans finn ein i Nannerl's Music Book. Mellom 1782 og 1786 skreiv han 20 verk for solopiano (mellom anna sonatar, variasjonar, fantasiar, suitar, fuger, rondo) og verk for fire hender eller to piano.
Fiolinmusikk
Han skreiv òg for piano og fiolin. Merk rekkjefølgje for dei to instrumenta, for hovudsakleg er dette klaverdominerte Sonater der fiolinen er meir eit akkompagnement. I seinare år fekk fiolinen ei viktigare rolle.
Strykekvintettar
Strykekvinttetane (K. 174, 406, 515, 516, 593, 614), for to fiolinar, to bratsjar og cello. Charles Rosen skreiv at «generelt vert dei største augneblinka til Mozart innan kammermusikk rekna for å vere strykekvintettane med to bratsjar»
Serenadar, divertimenti og anna instrumentalmusikk
Produksjonen av instrumentalmusikk omfattar fleire Divertimenti, notturni, senerandar, cassations, marsjar og dansar, i tillegg til symfoniane. Produksjonen til Mozart for orkester er skriven for strykeorkester (som den tidlege Divertimenti K. 136–138), samt for blåseinstrument og varierte kombinasjonar mellom dei to.
Dansar
Mozart skreiv mange dansar for orkester, mellom anna sjangrane minuetto (meir enn 100), Kontradans og allemande (eller Teitsch, eller Laendler, eller tyske dansar).
Produksjonen hans av menuettar følgjer hovudsakleg Haydn, som hadde ein langsam karakter i dansane sine. Allemandane (56 mellom 1787 og 1791) vart hovudsakleg skriven for dansehallane i Wien. Kontradans-verka vart hovudsakleg skrivne i Wien.
Anna kyrkjemusikk
To aftansangar:
I tillegg til fire litaniar, mange offertorium, salmar, motettar og andre fragment frå messer.
Qitabir
Qitabir er ein landsby i Jizan-regionen, sørvest i Saudi-Arabia.
Vicars Island
Vicars Island er ei lita isdekt øy kring 2 nautiske mil (3.7 km) utanfor kysten av Enderby Land. Ho vart oppdaga den 12. januar 1930 av British Australian New Zealand Antarctic Research Expedition (BANZARE) under Mawson. Han namngav ho etter eit australsk tekstilselskap som gav tekstilar til uniformene til ekspedisjonen.
Byen Zeja
Zeja (russisk Зе́я) er ein by i Amur oblast i Russland med om lag 25 000 innbyggjarar. Han ligg ved elva Zeja, ei sideelv til Amur, om lag 230 km søraust for Tynda og 390 km nord for Blagovesjtsjensk.
Zeja vart grunnlagd i 1879 som ein busetnad kalla Zejskij Sklad (russisk: Зе́йский Склад, norsk; Zeja sitt lager) då det vart oppdaga gull i nedslagsfeltet til elva Zeja. I 1906 vart namnet endra til Zeja-Pristan (russisk: Зе́я-При́стань, norsk; Zeja si hamn). I 1913 fekk byen nok ein gong nytt namn og vart denne gongen omgjort til Zeja, namnet byen har den dag i dag.
Coney Island Baby
Coney Island Baby er det sjette soloalbumet til den amerikanske rockemusikaren Lou Reed, utgjeve i desember 1975 i USA og i januar 1976 i Storbritannia, på RCA Records.
Musikk og tekst
Albumet inneheld songen «She's My Best Friend», ein versjon av ein song som opphavleg vart spelt inn av bandet til Reed, The Velvet Underground, i 1969, og som sidan kom ut på samlealbumet VU i 1985. 30-årsjubileumsutgåva av Coney Island Baby inneheld bonusspor med den tidlegare bandkollegaen til Reed i Velvet Underground, Doug Yule.
Mottaking
I ei melding for Rolling Stone i 1976 skreiv Paul Nelson «For dei åtte flotte songane på Coney Island Baby, samla Reed saman det beste bandet han har gjort sidan The Velvet Underground. Michael Suchorsky sitt allsidige, kontrollerte trommespel er særskild prisverdig, og Reed sjølv har til og med klart å gjenopplive sitt intense, individualistiske gitarspel frå slutten av sekstitalet. Enno betre er det han har skrinlagt den nylege FM-DJ-vokalstilen til fordel for sjølvsikker, uttrykksfull song. Songane i seg sjølv – like strukturerte og melodiske som noko anna Reed har skrive – er tidlaus, forrykande rock & roll, og styrken til sjangeren vert framheva av det enkle og logikken i den skarp, taktile produksjonen (av Reed og Godfrey Diamond) og forsiktige, ressurssterke arrangement som vektlegger både elektrisk og akustisk gitar og oppfinnsam korvokal.»
I Christgau's Record Guide: Rock Albums of the Seventies (1981) sa Robert Christgau at «Til å begynne med er det gledelig å konstatere at han prøver hardare, men det tar ikkje langt tid før den gamle lurvete keisamheita byrjar å stikke igjennom. Merkelig nok er det meste av dei billige tinga nær overflaten - songane høyrest varmare ut når du lyttar nært. Og ikkje ein gong i sine mest lyriske augneblink med The Velvets har han lete si mjuke side vise seg så nakent som ho gjør på tittelkuttet.»
Fylkesveg 77 i Møre og Romsdal
Fylkesveg 77 i Møre og Romsdal går mellom Fetbrua og Hjorthol i Sykkylven kommune. Vegen er 4,0 km lang.
Ibolya Csák
Ibolya Csák var ein ungarsk høgdehoppar, fødd og død i Budapest. Ho vart olympisk meister i øvinga i 1936 og europameister i 1938.
Csák vann høgdetevlinga for kvinner under Sommar-OL 1936 i Berlin. Ho var ei av tre kvinner som hoppa over 1,60 meter i finalen. For å kåre ein vinnar etter alle tre hadde rive tre gongar på 1,62 meter, fekk dei eit fjerde forsøk på høgda og då var Csák den einaste som klarde å ta seg over lista. Dermed vart ho den fyrste ungarske som tok OL-gull.
To år etter enda ho opphavleg på andreplass i friidretts-EM i Wien med sluttresultatet 1,64 meter. Men då det etter meisterskapen var over, vart avklart at tyske Dora Ratjen, som gjekk over 1,70 meter, hadde mannlege kjønnsorgan, vart Csák tilkjend meistertitelen.
Fylkesveg 77
Fylkesveg 77 finst i fleire fylke i Noreg:
Wolfgang Hanisch
Wolfgang Hanisch er ein tysk tidlegare friidrettsutøvar frå Großkorbetha i Sachsen-Anhalt som representerte Aust-Tyskland. Han vann i tida 1971-80 fire medaljar i spjutkasting i internasjonale meisterskap.
Aktiv
Hanisch sette personleg rekord med 84,38 m sommaren 1971, men det kom svært overraskande at han i august skulle ta bronsemedaljen ved EM i Helsinki med eit kast på 84,22 m. I den neste europameisterskapen, i Roma i 1974, overraska han på ny og vann sølvmedaljen med ny personbeste på 85,46 m, over 4 meter bakom vinnaren, favoritten Hannu Siitonen frå Finland, norske Terje Thorslund tok bronsen.
Hanisch vart bestemann i spjutkast då verdscupen for landslag 1979 fann stad i Montreal i Canada, vinnarkastet målte 86,48 meter. Litt lengre kasta han under dei olympiske sommarleikane 1980, 86,72 m heldt til bronse.
Vassås kyrkje
Vassås kyrkje kan vise til:
Luristan
Luristan (farsi استان لرستان) òg skrive Lorestan eller Lurestan er ein provins vest i Iran i Zagrosfjella. Folketalet vart estimert til 1,7 millionar i 2006. I 2014 vart provinsen plassert i Region 4.
Luristan dekkjer eit areal på 28 392 km². Dei største byane i denne provinsen er Khorramabad, Borujerd, Aligoodarz, Dorood, Koohdasht, Azna, Alashtar, Noor Abad, Doh Râh/Dowreh og Pol-e-Dokhtar.
Geografi og klima
Namnet Luristan tyder «landet til lurarane». I vidare forstand består provinsen av den delen av Vest-Iran som samsvarar med provinsen Ilam og strekkjer seg kring 650 km frå nordvest til søraust frå Kermanshah til Fars, med ei vidde på 150–180 km. Terrenget består stort sett av fjell med mange fjellrekkjer, som høyrer til Zagros, og strekkjer seg frå nordvest til søraust. Den sentrale fjellkjeda har mange toppar som nesten når ei høgd der det alltid er snø, på 4 000 moh og høgare. Dei er opphav til mange viktige elvar i Iran, som Zayandeh rud, Jarahi, Karun, Diz, Abi og Karkheh. Mellom dei høge fjella ligg mange frodige sletter og låge åsar.
Det høgaste punktet i provinsen er Oshtorankuh som når 4 050 meter over havet. Dei lågareliggande områda i sør ligg kring 500 moh over havet. Eikeskogar dekkjer dei ytre fjellsidene, i lag med alm, lønn, valnøtt og mandeltre.
Klimatisk er provinsen delt i tre. Fjellområda, som Boroujerd, Doroud, Azna, Nourabad og Alishtar, har kalde vintrar og moderate somrar. I sentrale område byrjar våren i midten av februar og varer til midten av mai. Byen Khorramabad ligg her. I sør vert område som Pol-e-Dokhtar og Papi påverka av varme luftstraumar frå Khuzestan, med varme somrar og relativt moderate vintrar.
Klimate er generelt kontinentalt med vinternedbør og mykje snø i fjella (Köppen Csa). Sidan han ligg på vestsida av Zagrosfjella, er årsnedbøren i Luristan blant dei høgaste i heile Iran sør for Alborzfjella. I Khorramabad er årsmiddelnedbøren 530 mm, men det kan falle opp til 1 270 mm i dei høgaste fjellområda. Får juni til september kjem det i praksis ingen nedbør.
Temperaturane varierer mykje gjennom året. I Khorramabad er sommartemperaturane typisk frå 12 °C til 32 °C. Om vinteren varierer temperaturen frå -2 °C til 8 °C her.
Siegfried Wentz
Siegfried Wentz er ein tysk tidlegare friidrettsutøvar som representerte Vest-Tyskland. Han tevla i tikamp og vann bronsemedaljen i VM 1983, Sommar-OL 1984 og EM 1986, i 1987 tok han VM-sølv i Roma.
Aktiv
Wentz fullførte den 5. juni 1983 i Filderstadt-Bernhausen sitt livs beste tikamp. Her plukka han i alt 8 762 poeng, einast to mann hadde betre poengsum å vise til. Under den fyrste verdsmeisterskapen i friidrett i Helsinki i august månad vart han nummer tre i tikampen, bak dei to verdstoppane Daley Thompson og Jürgen Hingsen. Også i Sommar-OL 1984 i Los Angeles enda Wentz på bronseplass, Thompson og Hingsen på ny nummer 1 og 2.
Under europameisterskapen 1986 i Stuttgart presterte Wentz si beste tikampserie i ein internasjonal meisterskap. Med 8 676 poeng hamna han enno ein gong på tredjeplassen, atter bak Thompson og Hingsen. I VM 1987 i Roma vann Wentz sølvmedaljen, overgått av vinnaren Torsten Voss med meir enn 200 poeng.
Wadi Avedji
Wadi Avedji er ei sideelv til den øvre Khabur nordaust i Syria.
Vkhodnoy Island
Vkhodnoy Island er ei lita øy i Haswell Islands, som ligg 1 km sørvest for Tokarev Island og 1,4 nautiske mil (2,6 km) nordvest for Mabus Point. Ho vart kartlagd av G.D. Blodgett (1955) frå flyfoto teken under U.S. Navy Operasjon Highjump (1946–47). Ho vart fotografert av Den sovjetiske antarktisekspedisjonen (1956) og nedteikna på karta deira som Ostrov Vkhodnoy (Inngangsøya), visstnok fordi ho ligg langs skipsruta til Mabus Point og Mirnyy Station.
Kfar Yedidia
Kfar Yedidia (hebraisk skrift כְּפַר יְדִידְיָה, tyder 'Yedidialandsbyen') er ein moshav sentralt i Israel. Han ligg på kystsletta, dekkjer 3 000 dekar og høyrer til Heferdalen regionale kommune. I 2006 hadde han eit folketal på 589.
Gehejmekonseil
Gehejmekonseillet blei innført i Danmark-Noreg i samband med eineveldet på 1660-talet som eit vedtaksorgan som bestod av formennene for ymse kollegium, kongen og nokre av «favorittane» hans. I periodar hadde det så sterk innverknad på vedtaka til kongen, at ein kan snakke om eit embetsmannsstyre.
Opphavleg het rådet gehejmekonseillet og etter ei uformell stilling under Fredrik III blei det formelt oppretta 21. april 1670, og det fungerte fram til 10. desember 1770, da Johann Friedrich Struensee oppløyste det. Det blei oppretta att som Gehejmestatsrådet 13. februar 1773 og skifta namn til Statsrådet 22. mars 1848 i forkant av innføringa av den danske grunnlova og overgangen til konstitusjonelt monarki.
Filey
Filey er ein liten by i grevskapet North Yorkshire i England. Han har kring 7000 innbyggjarar og er ein del av distriktet Scarborough, mellom Scarborough og Bridlington på kysten av Nordsjøen. Han voks opp som ein fiskelandsby, men er i dag ein populær feriestad med ei stor strand. Fram til 1974 var han eit bydistrikt i East Riding of Yorkshire.
Cotonou
Cotonou er den største byen og det økonomiske senteret i Benin. Det offisielle folketalet i 2006 var 761 137, men innbyggjartalet er blitt estimert til å vera så høgt som 1,2 millionar Byen ligg søraust i landet, mellom Atlanterhavet og Nokouésjøen.
Sjølv om det er Porto-Novo som er hovudstaden i Benin, har regjeringa sete i Cotonou. Ein finn også fleire statlege bygningar og diplomatiske tenester her. Byen har ei stor hamn, flyplass og jernbane med samband til Parakou. Andre viktige byggverk er stadionet Stade de l'Amitié, domkyrkja i Cotonou, Sentralmoskeen i Cotnou, brua Ancien Pont Dantokpa-marknaden, som dekkjer 20 hektar.
Historie
I 1960 hadde byen berre rundt 70 000 innbyggjarar. Han har vakse kraftig, særleg mot vest. Sidan det finst lite land att å byggja på, har nærliggjande byar som Abomey-Calavi, Sèmè-Kpodji og Ouidah blitt forstader i eit storbyområde.
Kela Alon
Kela Alon (hebraisk קלע אלון) er ei israelsk busetjing og ein fellesbusetnad i Golan regionale kommune i Israel. Landsbyen vart grunnlagd i 1991. Det internasjonale samfunnet reknar israelske busetjingar i Golanhøgdene som ulovlege etter folkeretten, men dei israelske styresmaktene motset seg dette.
Dei første nybyggjarane var emigrantar frå Sovjetunionen.
Lyngør
Lyngør er ei gamal uthamn (lita hamn i den ytre skjærgarden) og ein tettbygd liten stad på fleire øyar i Tvedestrand kommune i Agder, om lag midtvegs mellom byane Risør og Tvedestrand. Dei øyane i Lyngør som det bur folk på, har namna Holmen, Odden, Lyngøya, Steinsøya og Askerøya. Vegane på øyane er oppmurte gangvegar utan biltrafikk av noko slag. Det greiaste viset å kome seg til Lyngør på, er med båtskyss frå Gjeving på den andre sida av fjorden, der det er parkeringsplass.
For det meste vert husa i Lyngør no nytta som fritidsbustader. Det er berre om lag åtti som bur fast her, og mange av dei er knytt til små, lokale verksemder, mellom anna ein seglmakarverksemd. Om sommaren er det eit yrande liv i Lyngør.
Lyngørsundet er kjent for at det i 1812 stod eit dramatisk sjøslag her under Napoleonskrigen, slaget ved Lyngør, då britiske marinefartøy senka den dansk-norske fregatten «Najaden». Vraket av «Najaden» vart funne i sundet i 1957. Kvar olsok vert slaget minnast med eit såkalla «putteslag».
På ei øy i nærleiken av Lyngør ligg Lyngør fyr.
Dverberg
Dverberg er ein liten busetnad i Andøy kommune i Nordland på austsida av Andøya med Fv82. Staden hadde ca. 238 innbyggjarar i 2001. Like nord for busetnaden ligg Dverberg kyrkje, ei åttekanta trekyrkje bygd i 1843. Tidlegare vart Myre brukt som namn på busetnaden.
Like China
«Like China» er ein song skriven og framført av den engelske musikaren Phil Collins frå det andre soloalbumet hans Hello, I Must Be Going!. Songen var produsert av Collins og Hugh Padgham og var den åttande og siste singelen som kom ut frå albumet.
Rock and Roll Heart
Rock and Roll Heart er det sjuande studioalbumet til den amerikanske musikaren Lou Reed, gjeve ut i 1976. Det vart det første albumet hans for Arista Records (no ein etikett under RCA Records, via Sony BMG) etter at platemogulen Clive Davis visstnok redda han frå konkurs.
Dverberg
Dverberg var tidlegare ein eigen kommune i Nordland, og hadde ei utstrekning som svarar til Andøy kommune i dag. I 1924 vart Dveberg delt i tre og Bjørnskinn og Andenes vart skilde ut som eigne kommunar. I 1964 vart Dverberg slått saman med kommunane Bjørnskinn og Andenes att til nye Andøy kommune. Ved samanslåinga hadde Dverberg kommune 1 719 innbyggjarar.
Saltsump
Salt myr eller saltsump er eit våtmarksområde med høg salinitet. Slike myrer blir ofte danna av brakkvatn i kystområde og elvedelta, der dei gjerne blir oversvømde av tidvatn med jamne mellomrom. Dei kan også oppstå i innlandet gjennom høg fordamping.
Like China
B-sida til singelen var «I Cannot Believe It's True», som tidlegare var gjeven ut som ein eigen singel frå albumet. Singelen nådde topp 20 på Billboard Mainstream Rock Tracks-lista, der han nådde 17. plassen.
Saltsump
I saltmyrer veks hovudsakleg salttolerante vekstar (halofyttar) som urter, gras eller låge buskar. Salte våtmarker spelar ei viktig rolle i den akvatiske næringskjeda og overføring av næringsstoff til kystvatn. Dei kan også verna kysten og vera viktige habitat for landlevande dyr.
Like China
«Like China» var òg tidlegare gjeven ut som B-side til singelen «Why Can't It Wait 'Til Morning?», den femte singelen frå Hello, I Must Be Going.
Saltsump
Saltsumper kan vera sårbare mot utslepp frå industri eller landbruk, og mot tilføring av varme når til dømes ei elv har vore brukt som kjølar i kraftverk eller fabrikkar.
Rock and Roll Heart
«A Sheltered Life» er ein song skriven i 1967, då The Velvet Underground spelte inn ein demo av songen. Demoen vart gjeven ut på Peel Slowly and See. The Velvet Underground spelte òg «Follow the Leader» og eit konsertopptak av dette finst på The Quine Tapes.
Plateomslaget er laga av Mick Rock.
Trond Johansen (1924)
Trond Ivar Johansen er ein norsk etterretningsmann som tidlegare var assisterande direktør i Forsvaret sin etterretningsstab. Han har vore ein sentral skikkelse i diskusjonen om og granskingane av dei løynlege tenestene i Noreg på 1970-, 1980- og 1990-talet.
Johansen var gift med Grethe Johansen, tidlegare leiar for Akershus Ap og medlem av Sentralstyret til Arbeidarpartiet. Sjølv melde han seg inn i AP i 1960 og var i ein del år frå 1973 medlem av Sikkerheitspolitisk utval.
Bakgrunn
Trond Johansen voks opp i fattige kår i Drammen og har inga formell utdanning.
Han byrja etterretningsarbeidet sitt for XU i Drammen under andre verdenskrigen. Han flykta til Sverige i mars 1945. Etter krigen vart Johansen henta rett inn i oppbygginga av Forsvarets etterretningsteneste.
Rolle i E-tenesta
Johansen var leiar for den seksjon i etterretningsstaben som var ansvarleg for innsamling av såkalla menneskebasert etterretning (humint). I tenesteperioden var han underlagt følgjande sjefar: Vilhelm Evang, Johan Berg, Reidar Torp, Sven Hauge, Fredrik Bull-Hansen, Jan Ingebrigtsen, Egil Eikanger og til sist Olav Bjerke.
Operation Inherent Resolve
Militæroperasjonen Inherent Resolve eller Operation Inherent Resolve er ein militær operasjon i Irak og Syria. Operasjonen tok til i 2014. Operasjonen er utført av ein koalisjon av USA, Storbritannien, Danmark og Noreg mot «Den islamske staten» (ISIS).
Trond Johansen (1924)
Rolle i E-tenesta
Johansen gjekk av med aldersgrensepensjon i mai 1994.
Listesaka
I samband med Listesaka mot mellom anna Ivar Johansen i 1977 vart Johansen si rolle i norsk etterretningshistorie fyrst kjend for eit videre publikum. Han skulle då ha freista rhindra at Ivar Johansen gjekk til pressa med stoff om dei hemmelege tenestene, inkludert spionasje i Finland. Dette initiativet mislukkast, og Trond Johansen enda i staden opp som vitne i Listesaka.
Operation Inherent Resolve
Noreg
I februar 2018 hadde Noreg 110 soldater tilknytt operasjonen i Irak og Jordan. I samband med at mandatet skulle gå ut vedtok regjeringa å senda fleire soldatar, slik at talet kom til å gå opp til 130.
Trond Johansen (1924)
Rolle i Arbeidarpartiet
Trond Johansen var nær ven av tidlegare utanriksminister Knut Frydenlund i 30 år. Dei vart kjende då begge var stasjonerte i Vest-Tyskland på 1950-talet. Då Trond Johansen i 1973 kom inn i det utanrikspolitiske utvalet i Arbeiderpartiet, vart Frydenlund samstundes den førande personen i partiet i høve til tryggingsspolitikk.
Også den tidligare utanriksministeren Thorvald Stoltenberg var ein god ven av Johansen.